
ПОЛИТИКА ЗА ОПОВЕСТЯВАНЕ НА ИНФОРМАЦИЯ

„СЕВЕРНОЦЕНТРАЛНО ДЪРЖАВНО ПРЕДПРИЯТИЕ“ ДП

I. ОБЩИ ПОЛОЖЕНИЯ

1.
Настоящата Политика определя обхвата на информацията, предмет на оповестяване от „Северноцентрално държавно предприятие“ ДП в качеството му на държавно предприятие, както и като част от публичните дружества в Република България.

2.
Предприятието оповестява и осигурява лесен достъп до съществена информация, включително финансовото състояние, постигане на целите и управленската структура.

3.
Политиката за оповестяване е съобразена и се прилага в съответствие с действащите в Република България нормативни изисквания, включително Правилник за прилагане на Закона за публичните предприятия, Закона за публичните предприятия, Закона за счетоводството, Закона за независимия финансов одит (ЗНФО), Търговския закон, Закона за горите и подзаконовите актове по прилагането им, Политика за защита на личните данни, Вътрешните правила на „Северноцентрално държавно предприятие“ ДП и със съотносимите вътрешни на предприятието документи.

II. ЦЕЛ И ПРИНЦИПИ

2.1.
Целта на настоящата Политика е да очертае рамката за предоставяне на информация към заинтересованите лица, с оглед осигуряване на възможност за вземане на обективни и информирани решения и оценки.

2.2.
При оповестяване на информация, предприятието се ръководи от принципите за:

2.2.1.
Точност;

2.2.2.
Достъпност;

2.2.3.
Равнопоставеност;

2.2.4.
Навременност;

2.2.5.
Цялостност;

2.2.6.
Регулярност.

2.3.
„Северноцентрално държавно предприятие“ ДП оповестява съществена информация независимо от нейния характер, при спазване на принципа за равнопоставено третиране на адресатите. 

2.4. В определени случаи, съгласно действащото законодателство или правилата, оповестяването на определена информация не е позволено. Такива случаи са, ако:

2.4.1.
това води до нарушаването на закон или друг нормативен акт;

2.4.2.
информацията е поверителна или се отнася за незавършени преговори;

2.4.3.
информацията представлява служебна или търговска тайна (конфиденциална информация);

2.4.4.
това води до разкриване на лични данни и чувствителни лични данни.

III. ИНФОРМАЦИОННИ КАНАЛИ

3.1.
За целите на оповестяването на информация „Северноцентрално държавно предприятие“ ДП“ използва следните канали:

3.1.1.
Интернет страница на предприятието /www.scdp.bg/ с утвърдено съдържание, обхват и периодичност на разкриваната, чрез нея информация;

3.1.2.
Други канали, в т.ч. медии; интернет страниците на: Министерство на земеделието, Агенцията за публичните предприятия и контрол (АППК) и Агенция по вписванията на които съответно публикуват информация.

IV. ИНФОРМАЦИЯ

4.1.
Оповестяваната от „Северноцентрално държавно предприятие“ ДП информация включва без да се ограничава единствено до:

4.1.1.
Праилник на предприятието;

4.1.2.
Информация относно управлението на предприятието;

4.1.3.
Стратегия за управление на риска.

4.1.4.
Заверен от регистриран одитор/и годишен финансов отчет;

4.1.5.
Междинни финансови отчети за тримесечие, полугодие и деветмесечие;

4.1.6 Доклад и въпросник за самооценка на състоянието на системите за финансово управление и контрол, изготвени съгласно Закона за финансовото управление и контрол в публичния сектор.

4.2.
Финансовите отчети на предприятието се изготвят, прилагайки Международните счетоводни стандарти съгласно изискванията на действащото законодателство. Одитираните финансови отчети се изпращат на Министерство на земеделието и Агенция за публични предприятия и контрол.

4.3.
„Северноцентрално държавно предприятие“ ДП изготвя Годишен доклад за дейността, който подлежи на проверка от регистриран одитор/и и съдържа подробна информация относно:

4.3.1
Управление на предприятието;

4.3.2
Финансово-икономическо състояние и резултат от дейността;

4.3.2.1
Анализ на приходите от дейността;

4.3.2.2
Анализ на разходите от дейността;

4.3.2.3
Анализ на степента на изпълнение на целите и икономическите показатели, заложени в Бизнес програмата на предприятието.

4.3.3
Условия и фактори за подобряване на резултатите от дейността, извършени проверки и ревизии;

4.3.4
Организационна структура, заплащане на труда и трудовата заетост;

4.3.5
Мерки за подобряване на финансовия резултат;

4.3.5.1
Преориентация на пазара;

4.3.5.2
Подобряване на материалната база и условия на работа ;

4.3.5.3
Възможности за набавяне на финансови средства.

4.3.6
Перспективи за развитие на предприятието.

V. ДОПЪЛНИТЕЛНИ РАЗПОРЕДБИ

§ 1. По смисъла на настоящата Политика:

Вътрешна информация - Точна информация, която не е била направена публично достояние, свързана пряко или косвено с предприятието, ако бъде направена публично достояние, би могла да повлияе чувствително.

Съществена информация - Информация, чието пропускане или невярно представяне би могло да промени или да повлияе върху оценката или решението на даден ползвател, разчитащ на тази информация.

Търговска тайна - Информация, чието оповестяване би нарушило конкурентната позиция на предприятието. Тя може да обхваща сведения относно продукти или системи, чието споделяне с конкурентите би намалило стойността на инвестициите на предприятието в тях.

Поверителна информация Информация, при която са налице задължения към клиенти или други взаимоотношения с контрагенти, съгласно които предприятието трябва да запази поверителността на тази информация.

Заинтересовани лица - Лица имащи интерес от икономическото развитие на предприятието като принципала на предприятието, кредитори, клиенти, служители, обществеността и други.

VI. ЗАКЛЮЧИТЕЛНИ РАЗПОРЕДБИ

§2. Политиката е публично достъпна на интернет страница на предприятието на адрес: www.scdp.bg.

§3. Настоящата Политика е приета от Съвета на директорите на „Северноцентрално държавно предприятие“ ДП, с Протокол №СЦДП-УС-11/25.05.2023.г.
